
Marea Resetare trece prin stomac: Vor să scadă la jumătate consumul de carne şi lactate 


Postat la: 20.12.2023 | Scris de: ZIUA NEWS 


Reducerea la jumătate a consumului de carne şi lactate reprezintă una dintre modalităţile prin care societatea poate contribui la scăderea nivelului de poluare cu azot din 
aer, râuri şi sol, fiind diminuat în acelaşi timp efectul acestuia în cazul schimbărilor climatice, conform unui raport al Organizaţiei Naţiunilor Unite (ONU). 


Azotul este un gaz inofensiv în atmosferă, însă în combinaţie cu oxigenul sau cu hidrogenul devine un poluant, dăunând mediului, ucigând animalele sălbatice şi 
otrăvindu-ne plămânii. De asemenea, este un gaz cu efect de seră de 300 de ori mai puternic decât dioxidul de carbon. Plantele au nevoie de azot pentru a se dezvolta, prin 
urmare fermierii răspândesc aceşti compuşi chimici peste câmpurile lor pentru a ajuta la creşterea culturilor, însă în acest proces se creează vaste cantităţi de deşeuri. 


Din cauza practicilor actuale, 80% din azotul răspândit nu este absorbit de plante şi ajunge în mediul înconjurător. În Marea Britanie, anul trecut, îngrăşăminte în valoare 
de 3,5 miliarde de lire sterline (4,45 miliarde de dolari) au fost irosite astfel, o cantitate echivalentă cu suma totală a subvenţiilor agricole din această ţară. ONU îşi 
propune să reducă deşeurile de azot cu 50% până în 2030, iar un grup de cercetători este de părere că cel mai bun mod de a realiza acest lucru este ca responsabilitatea să 
nu cadă pe umerii unui singur sector, ci ca toţi cei implicaţi să adopte acţiuni moderate împreună. 


Reducerea consumului de carne la aproximativ 500 de grame pe săptămână sau schimbarea practicilor agricole şi utilizarea noilor tehnologii, toate sprijinite prin politici 
guvernamentale, este cea mai bună modalitate de a încetini scurgerea de substanţe toxice care contaminează râurile şi aerul pe care îl respirăm, au declarat cercetătorii. 


"Să recunoaştem, atingerea acelui obiectiv în 2030 este un lucru extrem de ambițios. Care sunt diferitele modalităţi pentru a face asta? Nu e vorba doar despre cei care 
deţin măsurile tehnice - cu toţii trebuie să ne gândim la alegerile noastre alimentare", a declarat profesorul Mark Sutton, co-editor al raportului şi specialist în fizica 
mediului înconjurător la Centrul pentru Ecologie şi Hidrologie din Marea Britanie (UKCEH). 


"Alegerile noastre alimentare afectează poluarea apei şi schimbările climatice. Aşadar, cu toţii trebuie să ne aducem contribuţia”, a adăugat el. Conduşi de UKCEH şi 
împreună cu alţi cercetători din Europa, oamenii de ştiinţă care au realizat raportul au analizat 144 de scenarii implicând diferite niveluri de obiective în sectoare multiple 
şi au ales 12 scenarii care îndeplinesc ţinta de reducere cu 50% a deşeurilor de azot. 

Potrivit constatărilor, o dietă "demitariană" - reducerea consumului de carne şi de lactate la jumătate - a funcţionat cel mai bine, alături de alte măsuri. Printre acestea din 
urmă se numără utilizarea îngrășămintelor şi depozitarea gunoiului de grajd într-un mod mai eficient de către fermieri, reducerea risipei de alimente de către comercianții 
cu amănuntul şi de către consumatori, recuperarea azotului în staţiile de tratare a apelor reziduale şi stimularea de către guverne a populaţiei pentru a face alegeri 
alimentare mai durabile. 


Animalele de fermă sunt responsabile pentru 80% din emisiile de gaze cu efect de seră generate de azot în Europa, impactul cărnii de vită fiind de 25 de ori mai mare 
decât cel al cerealelor. Dacă populaţia consumă mai puţină carne de vită sunt crescute mai puţine vaci, ceea ce ar crea mai mult spațiu pentru a cultiva hrană pentru 
oameni decât pentru animale. În prezent, 40% din terenurile agricole din Europa sunt folosite pentru hrănirea animalelor.Utilizarea unei cantităţi mai mici de îngrăşăminte 
îi protejează, de asemenea, pe fermieri de creşterile volatile ale preţurilor, aşa cum s-a întâmplat în urma războiului din Ucraina. "Creşterea fără precedent a preţurilor la 
energie, fertilizatori şi alimente din 2021 subliniază necesitatea de a soluţiona vulnerabilitatea sistemului alimentar actual", a declarat dr. Adrian Leip, specialist în ştiinţe 
ale mediului în cadrul Comisiei Europene şi autor principal al raportului. 


"Alimentaţia bazată pe plante necesită mai puţin pământ şi îngrăşăminte, reduce energia utilizată şi ne creşte rezistenţa în faţa multiplelor crize actuale: alimentaţie, 
energie, climă. Eliberarea terenurilor pentru refacerea habitatelor ar contribui la combaterea crizelor climatice şi de biodiversitate", a adăugat el 

Marea Resetare trece prin stomac: Vor să scadă la jumătate consumul de carne și lactate 


Reducerea la jumătate a consumului de carne şi lactate reprezintă una dintre modalităţile prin care societatea poate contribui la scăderea nivelului de poluare cu azot 
din aer, râuri şi sol, fiind diminuat în acelaşi timp efectul acestuia în cazul schimbărilor climatice, conform unui raport al Organizaţiei Naţiunilor Unite (ONU). 


Ce se mai întâmplă cu Celine Dion: Sora ei face noi mărturisiri 


A trecut un an de la dezvăluirea publică a diagnosticului legendarei interprete, Celine Dion, o tulburare neurologică rară care îi pune în pericol abilitatea de a cânta 
aşa cum o făcea odinioară. Noi detalii despre starea ei de sănătate au fost făcute publice, săptămâna trecută, de către sora sa, Claudette Dion. 


Cum a devenit Viktor Orban calul troian al Europei: distruge totul din interior și nu poate fi oprit 


Democraţia europeană a avut săptămâna trecută două reușite remarcabile, dar şi un fiasco. Învestirea lui Donald Tusk în funcţia de premier al Poloniei în urma 
victoriei lui electorale asupra partidului iliberal Lege și Justiţie a fost una dintre izbânzi. 


Suntem acum în etapele inițiale ale următoarei revoluţii, care va defini interacțiunea noastră cu chiar fibra realității 


În narațiunea amplă a progresului tehnologic, Dr. Michio Kaku, un luminar în fizica teoretică, anunţă zorii unei noi ere - era calculului cuantic. În viziunile sale 
profunde, Dr. Kaku nu doar că trasează călătoria evoluţiei computaționale, dar şi pictează un viitor în care calculul cuantic modifică fundamental existența și 
înţelegerea noastră asupra universului. 


Scenariu de criză: Cum ar putea Inteligența artificială să producă prăbușirea burselor internaționale 


Acţiunile giganţilor tehnologici americani au ajuns să reprezinte aproximativ 85% din piaţa globală de acţiuni, depăşind valoarea de piaţă a tuturor acțiunilor din 
Japonia, Franţa, China și Marea Britanie luate împreună! 


Un scenariu care se discuta intens in Congresul SUA - Retragerea din NATO! 


Alianţele SUA sunt mai importante ca niciodată în această lume tot mai periculoasă, astfel încât e remarcabil că legislativul încheie o poliţă de asigurare contra unui 
preşedinte care ar putea decide să retragă SUA din NATO pe propria răspundere. 
Furtuna Pia loveşte România cu forța unui uragan, chiar înainte de Crăciun 


Furtuna Pia, aşa cum a fost denumită de meteorologi, loveşte mai multe țări din Europa, printre care şi România, în următoarele zile, cu forța unui uragan, potrivit 
unei avertizări meteo. 


Informaţii care aruncă în aer tot ce știam despre Revoluţia din 1989: planul a fost pus la cale din 1985 


Fostul şef al Serviciului Secret al Armatei din perioada comunistă, Ștefan Dinu, susține că existau informații încă din anul 1985 despre o operaţiune prin care se vor 
provoca revolte în țările comuniste. El arată că URSS-ul pregătise minuţios planul, iar în octombrie 19809 din Iugoslavia a venit un raport care arăta exact cum se vor 
petrece lucrurile la Revoluţie. 


Amendă colosală pe piata organismelor modificate genetic: produsele gigantului provoacă cancer și alte afecțiuni grave 


Monsanto, parte a grupului Bayer, e obligat să plătească 857 de milioane de dolari către şapte foşti elevi şi părinţi voluntari ai unei şcoli din Seattle, care au susţinut 
că substanţele chimice cunoscute sub numele de PCB produse de companie s-au scurs din corpuri de iluminat şi le-au îmbolnăvit, potrivit documentelor instanţei. 

